|  |  |
| --- | --- |
| Partnera līguma reģistra Nr.\_\_\_\_\_\_\_\_\_ | Gulbenes novada pašvaldības reģistra Nr. GND/\_\_\_\_\_\_\_\_\_\_ |
| 2018.gada \_\_\_\_.\_\_\_\_\_\_\_\_\_\_\_\_\_\_\_\_\_ | 2018.gada \_\_\_\_.\_\_\_\_\_\_\_\_\_\_\_\_\_\_ |

7.pielikums

atklāta konkursa “**Gulbenes sākumskolas un Gulbenes novada valsts ģimnāzijas telpu pārbūves būvprojektu izstrāde un autoruzraudzība**” nolikumam

ID Nr. GND-2018/40/ERAF

**Iepirkuma līgumS Nr. GND-2018/40/ERAF-\_\_ (PROJEKTS)**

***par Gulbenes sākumskolas un Gulbenes novada valsts ģimnāzijas telpu pārbūves būvprojektu izstrādi un autoruzraudzību***

Gulbenē 2018.gada\_\_\_.\_\_\_\_\_\_\_\_

**Gulbenes novada pašvaldība,** reģistrācijas Nr. 90009116327, adrese: Ābeļu iela 2, Gulbene, Gulbenes novads, LV-4401, turpmāk – **Pasūtītājs,** kuras vārdā pamatojoties uz Nolikumu rīkojas tās izpilddirektore Guna Švika, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,** reģistrācijas Nr. \_\_\_\_\_\_\_\_\_\_\_\_\_\_\_\_\_\_\_\_\_, adrese: \_\_\_\_\_\_\_\_\_\_\_\_\_\_\_\_, turpmāk – **Izpildītājs**, kuras vārdā, pamatojoties uz \_\_\_\_\_\_\_\_\_\_, rīkojas tās \_\_\_\_\_ \_\_\_\_\_\_\_\_, no otras puses, katrs atsevišķi un abi kopā turpmāk – Puses, katrs atsevišķi – Puse, pamatojoties uz iepirkuma “Gulbenes sākumskolas un Gulbenes novada valsts ģimnāzijas telpu pārbūves būvprojektu izstrāde un autoruzraudzība”,identifikācijas Nr.GND-2018/40/ERAF, iepirkuma priekšmeta \_\_.daļas “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”, turpmāk – Iepirkums, rezultātiem, un Eiropas Reģionālās attīstības fonda atbalsta pasākuma specifiskā atbalsta mērķa (SAM) 8.1.2. “Uzlabot vispārējās izglītības iestāžu mācību vidi” projekta “Gulbenes novada vispārējo izglītības iestāžu mācību vides uzlabošana” ietvaros, projekta Nr. 8.1.2.0/17/I/013 ietvaros, noslēdz šādu līgumu, turpmāk – Līgums:

1. **Līguma priekšmets**
   1. Pasūtītājs uzdod, un Izpildītājs apņemas izstrādāt būvprojektu \_\_\_\_\_\_\_\_\_\_ telpu pārbūvei, turpmāk – Projekts, saskaņā ar Līguma 1.pielikumu, turpmāk – Darbi.
   2. Projekts jāizstrādā un jāsaskaņo atbilstoši Būvniecības likumam, Ministru kabineta 19.08.2014. noteikumiem Nr.500 „Vispārīgie būvnoteikumi”, Ministru kabineta 02.09.2014. noteikumiem Nr. 529 „Ēku būvnoteikumi”, Latvijas Būvnormatīviem (LBN) un citiem normatīvajiem aktiem, kas reglamentē un ir attiecināmi uz Līgumā noteiktā Projekta izstrādi.
   3. Pasūtītājam īpašuma tiesības uz Projektu rodas ar brīdi, kad Puses vai to pilnvaroti pārstāvji ir parakstījuši Projekta nodošanas-pieņemšanas aktu Līguma 4.1.punktā noteiktajā kārtībā.
   4. Autoruzraudzību Izpildītājs apņemas veikt atbilstoši saskaņotajam Projektam, Ministru kabineta 19.08.2014. noteikumiem Nr.500 „Vispārīgie būvnoteikumi”, Ministru kabineta 02.09.2014. noteikumiem Nr.529 „Ēku būvnoteikumi” un citiem būvniecību un autoruzraudzību regulējošajiem normatīvajiem aktiem.
2. **Līgumcena un norēķinu kārtība**
   1. Kopējā līgumcena, ietverot visus ar Līguma izpildi saistītos izdevumus, nodevas un piemērojamos nodokļus, izņemot pievienotās vērtības nodokli, ir **\_\_\_\_\_\_\_\_ EUR** (\_\_\_\_\_\_\_ *euro* un \_\_\_ centi), t.sk. par visu Projekta izstrādi – **\_\_\_\_\_\_\_\_ EUR** (\_\_\_\_\_\_\_ *euro* un \_\_\_ centi) un Projekta autoruzraudzību – **\_\_\_\_\_\_\_\_ EUR** (\_\_\_\_\_\_\_ *euro* un \_\_\_ centi).
   2. Pievienotās vērtības nodoklis (PVN) tiek aprēķināts un maksāts saskaņā ar Latvijas Republikā spēkā esošajiem normatīvajiem aktiem.
   3. Pasūtītājs samaksu par katra Projekta izstrādi ieskaita Izpildītāja norādītajā bankas kontā 30 (trīsdesmit) kalendāro dienu laikā pēc projektēšanas uzdevumā (Līguma 1.pielikums) noteikto prasību izpildes, nodošanas-pieņemšanas akta parakstīšanas un Izpildītāja rēķina saņemšanas.
   4. Samaksa par Projekta autoruzraudzību tiks veikta proporcionāli attiecīgajā mēnesī būvuzņēmēja faktiski izpildītājam būvdarbu apjomam būvobjektā, attiecībā pret kopējo autoruzraudzības apjomu (100%) naudas izteiksmē par attiecīgo Projektu. Autoruzraudzības apjoma proporcija attiecīgajam mēnesim tiek aprēķināta, vadoties no attiecīgajā mēnesī izpildīto būvdarbu apjoma attiecībā pret kopējo būvdarbu apjomu (100%) naudas izteiksmē būvdarbu izpildes daļai. Visi maksājumi tiks veikti 30 (trīsdesmit) dienu laikā no Līgumam atbilstoši iesniegtu samaksas dokumentu saņemšanas brīža.
   5. Projekta izstrādes un autoruzraudzības apmaksa tiek līdzfinansēta no Eiropas Reģionālās attīstības fonda atbalsta pasākuma specifiskā atbalsta mērķa (SAM) 8.1.2. “Uzlabot vispārējās izglītības iestāžu mācību vidi” projekta “Gulbenes novada vispārējo izglītības iestāžu mācību vides uzlabošana”, Nr. 8.1.2.0/17/I/013, līdzekļiem.
   6. Ar Līguma izpildi un pakalpojuma sniegšanu saistītajos dokumentos, tai skaitā aktos un samaksas dokumentos, jānorāda iepirkuma līguma numurs, projekta numurs un nosaukums.
   7. Pasūtītāja maksājumi tiek uzskatīti par veiktiem brīdī, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā maksājumu uzdevumu ir pieņēmusi izpildei.
   8. Līgumsodu un zaudējumus Pasūtītājs ir tiesīgs atskaitīt no Izpildītājam paredzētajiem maksājumiem.
3. **Līguma izpildes termiņš**
   1. Projekta izstrādes un saskaņošanas termiņš ir 161 (viens simts sešdesmit viena) diena no Līguma noslēgšanas dienas, ievērojot Līguma 1.pielikumā noteiktos starptermiņus.
   2. Izpildītājs sagatavo un nodod Pasūtītājam 8 (astoņus) drukātus, akceptētus Projekta eksemplārus (1 eks. Gulbenes novada pašvaldības būvvaldei (sējumi cietos vākos, cauršūti, lapas sanumurētas), 1 eks. autoram, 6 eks. Pasūtītājam (no tiem 1 eksemplārs oriģināls)) un CD formātā (1 eks. rasējumi – dwg. failos, rakstiskās daļas un tabulas MS Office failos; 1 eks. viss projekts pdf. failos) atbilstoši. Failiem datu nesējā jābūt sakārtotiem tādā secībā, kādā būvprojekta iesniegtajā drukātajā versijā.
   3. Termiņš autoruzraudzības veikšanai – no būvdarbu uzsākšanas līdz būvobjekta nodošanai ekspluatācijā.
   4. Nepārvaramas varas apstākļu rašanās gadījumā Projekta izstrādes gala termiņš, kā arī starptermiņi un citi termiņi, kas noteikti Līgumā, tiks pagarināti par laika posmu, kas atbilst nepārvaramas varas apstākļu pastāvēšanas laika posmam.

**4. Darba nodošana-pieņemšana**

4.1. Pēc Projekta izstrādes pabeigšanas (ko apliecina būvvaldes atzīme būvatļaujā par projektēšanas nosacījumu izpildi) Izpildītājs uzaicina Pasūtītāju pieņemt Projektu, vienlaicīgi iesniedzot no savas puses parakstītu Darbu nodošanas-pieņemšanas aktu. Pasūtītājs 5 (piecu) darba dienu laikā no šāda uzaicinājuma saņemšanas paraksta Darbu nodošanas-pieņemšanas aktu vai rakstiski sniedz motivētus iebildumus pieņemt Projektu. Veicot projektēšanas darbu pieņemšanu, Pasūtītājs ir tiesīgs pēc saviem ieskatiem veikt to pārbaudi, lai pārliecinātos par to atbilstību Līgumam, ja nepieciešams, pieaicinot ekspertus.

4.2. Ja Projekta nodošanas-pieņemšanas laikā Pasūtītājs konstatē, ka Izpildītājs nav izpildījis visus Līguma 1.pielikuma nosacījumus, Pasūtītājs par neatbilstībām sastāda aktu un nosaka defektu novēršanas termiņus un kārtību, kuri nav garāki par 15 (piecpadsmit) kalendārajām dienām. Defektu un nepilnību novēršanas termiņš skaitāms no brīža, kad Pasūtītājs sastādījis un parakstījis defekta aktu.

4.3. Defekta aktā konstatētās neatbilstības Līguma noteikumiem un nepadarītos Projekta izstrādes darbus Izpildītājs novērš ar saviem spēkiem, materiāliem un uz sava rēķina.

4.4. Defekta akta sastādīšanas gadījumā Izpildītājs maksā Pasūtītājam Līgumā paredzēto kavējuma naudu Līguma 8.3.punktā noteiktajā apmērā, ja trūkumu novēršana vai neizpildīto Projekta izstrādes darbu veikšana pārsniedz Projekta izstrādes pabeigšanas termiņu.

4.5. Ja Izpildītājs Līgumā noteiktajos termiņos nenovērš Projekta trūkumu vai defektus, Pasūtītājam ir tiesības pašam tos novērst, piesaistot atbilstošas kvalifikācijas speciālistus. Šādā gadījumā ar Projekta trūkumu vai defektu novēršanu saistītos izdevumus sedz Izpildītājs. Pasūtītājam ir tiesības šos izdevumus ieturēt no Līguma 2.1.punktā norādītās līgumcenas.

**5. Autoruzraudzības darbu nodošana-pieņemšana**

5.1. Autoruzraudzības pakalpojuma izpildi no Izpildītāja puses apliecina Pušu parakstīts Darbu nodošanas-pieņemšanas akts. Izpildītājs iesniedz Pasūtītājam parakstīšanai no savas puses sagatavotu Darbu nodošanas-pieņemšanas aktu pēc pilnīgas visu ar autorzraudzību noteikto saistību izpildes. Pasūtītājs 5 (piecu) darba dienu laikā pēc Darbu nodošanas-pieņemšanas akta saņemšanas paraksta to vai arī rakstiski iesniedz Izpildītājam motivētu atteikumu pieņemt darbus.

5.2. Pasūtītājs ir tiesīgs nepieņemt izpildītos darbus, ja konstatē, ka tie nav izpildīti vai ir izpildīti nepienācīgā kvalitātē. Pasūtītājs pēc saviem ieskatiem pārbaudes veikšanai ir tiesīgs pieaicināt ekspertu.

5.3. Gadījumā, ja Darbu nodošanas-pieņemšanas laikā tiek konstatēts, ka darbi nav pabeigti vai to izpilde neatbilst Līguma noteikumiem, darbu pieņemšana pārtraucama, un par to sastādāms abpusējs akts. Izpildītājam aktā norādītājā termiņā ar saviem spēkiem un līdzekļiem līdz galam jāizpilda nepadarītie darbi, jānovērš trūkumi un atkārtoti jāveic Līguma 5.1.punktā noteiktās darbības.

5.4. Ja Izpildītājs neuzsāk pildīt autoruzraudzības pakalpojumus Pasūtītājam ir tiesības pieprasīt Izpildītājam maksāt līgumsodu 0,1% (nulle, komats, viens procents) no Līguma 2.1.punktā norādītās kopējās līgumcenas par katru nokavēto dienu, bet ne vairāk par 10% (desmit procentiem) no tās. Līgumsods aprēķināms par laika periodu no attiecīga paziņojuma saņemšanas no Pasūtītāja, līdz dienai, kad Izpildītājs novērsis pakalpojuma izpildes trūkumu.

5.5. Ja Izpildītājs neuzsāk pildīt autoruzraudzības pakalpojumu 10 (desmit) dienu laikā no brīža, kad ar attiecīgu paziņojumu Izpildītājs tiek informēts par Projekta realizēšanas uzsākšanu, uzskatāms, ka Izpildītājs ir atteicies pildīt autoruzraudzības darbus, un ir vienpusēji atkāpies no Līguma izpildes, piekrītot autoruzraudzības pienākumu pildīšanu nodot Pasūtītāja izvēlētam attiecīgas kvalifikācijas speciālistam.

**6. Pušu saistības**

6.1. Izpildītāja pienākumi un tiesības, veicot Projekta izstrādi:

6.1.1. nodrošināt Projekta izstrādi un saskaņošanu Līgumā noteiktā kvalitātē, apjomā un Līgumā noteiktajos termiņos;

6.1.2. ievērot un pildīt Līguma un tā pielikumu nosacījumus, attiecīgos spēkā esošus Latvijas Republikas normatīvos aktus un noteikumus, kas attiecināmi uz Līgumā noteiktā Projekta izstrādi un reglamentē tā izstrādei izvirzītās prasības. Atkāpes no Latvijas būvnormatīvu prasībām, kuras varētu rasties projektējamā objekta pārbūves īpašās situācijas dēļ, saskaņot ar attiecīgajām institūcijām un Pasūtītāju;

6.1.3. nekavējoties brīdināt Pasūtītāju par neparedzamiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ, un ietekmē vai var ietekmēt Projekta izstrādi;

6.1.4. ja Projekta saskaņošanas laikā iesaistītās institūcijas lūdz sniegt papildus paskaidrojumus, norāda uz kādiem Projekta trūkumiem vai nepilnībām, tad Izpildītājs sniedz nepieciešamos paskaidrojumus un uz sava rēķina novērš visas konstatētās nepilnības un norādītos defektus, termiņos, kas nav garāki par konkrētā darba izpildes termiņu, kas atrunāts Līgumā;

6.1.5. Izpildītājs rakstiski saskaņojot ar Pasūtītāju, Projekta izstrādē drīkst piesaistīt apakšuzņēmējus. Par Projekta izstrādei piesaistīto apakšuzņēmēju veiktā darba kvalitāti un atbilstību Līguma un tā pielikumu nosacījumiem atbild Izpildītājs;

6.1.6. ja būvdarbu iepirkuma procedūras laikā vai objektu apskatē potenciālais būvdarbu veicējs konstatē nepilnības vai trūkumus izstrādātajā Projektā, Izpildītājam ir pienākums sniegt paskaidrojumus, kā arī novērst konstatētās nepilnības un trūkumus, iesniedzot Pasūtītājam tehnisko risinājumu 3 (trīs) darba dienu laikā no attiecīga Pasūtītāja pieprasījuma iesniegšanas.

6.2. Izpildītāja pienākumi un tiesības, veicot autoruzraudzību:

6.2.1. veikt autoruzraudzību atbilstoši būvvaldē akceptētajam Projektam un normatīvajiem aktiem;

6.2.2. uzņemties atbildību, lai Līguma izpildes laikā tam un piesaistītajiem speciālistiem, apakšuzņēmējiem (ja attiecināms) būtu spēkā esošas licences, sertifikāti un civiltiesiskās atbildības apdrošināšanas polise, kas ir nepieciešama saskaņā ar normatīvajiem aktiem;

6.2.3. būvdarbu gaitā savlaicīgi pārbaudīt objekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Projektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu būvē, ja tie nav pilnvērtīgi aizstājēji Projektā paredzētajiem;

6.2.4. pārbaudīt, vai ir atbilstoša Projekta un būvdarbu izpildes dokumentācija;

6.2.5. nekavējoties rakstiski informēt Pasūtītāju, ja tiek konstatētas patvaļīgas atkāpes no Projekta vai, ja netiek ievērotas Latvijas normatīvo aktu, tai skaitā būvnormatīvu prasības;

6.2.6. visas atkāpes no Projekta fiksēt autoruzraudzības žurnālā; attiecībā uz atkāpēm no Projekta, kuras ir saskaņotas ar Izpildītāju, Izpildītājs autoruzraudzības žurnālā izdara saskaņojuma atzīmi;

6.2.7. pabeidzot objekta būvniecību, autoruzraudzības žurnālā izdarīt atzīmi par izpildīto būvdarbu atbilstību Projektam un ar Izpildītāju saskaņotajām izmaiņām;

6.2.8. ierasties objektā ne vēlāk kā nākamajā darba dienā pēc Pasūtītāja rakstiska vai mutiska pieprasījuma saņemšanas;

6.2.9. bez papildus atlīdzības veikt izmaiņas Projektā, ja šādu izmaiņu nepieciešamība rodas sakarā ar kļūdu vai neatbilstību Projektā;

6.2.10. citas tiesības un pienākumi, kuri ir noteikti spēkā esošajos normatīvajos aktos.

6.3. Pasūtītāja pienākumi un tiesības:

6.3.1. pieņemt no Izpildītāja izstrādāto, būvvaldē saskaņoto Projektu, atbilstoši Līgumā noteiktajai pieņemšanas kārtībai;

6.3.2. samaksāt Izpildītājam atlīdzību Līgumā noteiktajā kārtībā un apmērā;

6.3.3. Līguma izpildes laikā pieprasīt no Izpildītāja informāciju par Projekta izstrādes gaitu;

6.3.4. sniegt Izpildītājam Pasūtītāja rīcībā esošo Līguma izpildei nepieciešamo informāciju un dokumentāciju.

**7. Apdrošināšana**

7.1. Izpildītājam 3 (trīs) dienu laikā no Līguma parakstīšanas jāiesniedz Pasūtītājam Ministru kabineta 19.08.2014. noteikumu Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta būvspeciālista (būvprojekta vadītāja vai būvkomersanta, kas nodarbina konkrēto būvspeciālistu) profesionālās civiltiesiskās atbildības apdrošināšanas līguma kopija, uzrādot oriģinālu, kas nodrošina to zaudējumu atlīdzību, kuri var rasties trešajām personām būvniecības dalībnieku darbības vai bezdarbības (vai šādas darbības vai bezdarbības seku) dēļ. Apdrošināšanas līgumam jābūt spēkā visā projektēšanas, būvdarbu laikā.

7.2. Autoruzraugam 3 (trīs) dienu laikā pirms autoruzraudzības pienākumu izpildes uzsākšanas jāiesniedz Pasūtītājam Ministru kabineta noteikumu 19.08.2014. Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā noslēgta būvspeciālista (atbildīgā autoruzrauga vai būvkomersanta, kas nodarbina konkrēto būvspeciālistu) profesionālās civiltiesiskās atbildības apdrošināšanas līguma kopija, uzrādot oriģinālu, kas nodrošina to zaudējumu atlīdzību, kuri var rasties trešajām personām būvniecības dalībnieku darbības vai bezdarbības (vai šādas darbības vai bezdarbības seku) dēļ. Apdrošināšanas līgumam jābūt spēkā visā būvdarbu un to garantijas laikā.

7.3. Gadījumā, ja Līguma parakstīšanas brīdī Izpildītājam ir spēkā esošs apdrošināšanas līgums, kas atbilst līguma 7.1. un 7.2. punkta prasībām, izņemot tā termiņu, Izpildītājam ir pienākums pirms spēkā esošā apdrošināšanas līguma darbības beigām, iesniegt Pasūtītājam jaunu apdrošināšanas līgumu, kas atbilst normatīvo aktu prasībām.

7.5. Jebkurus zaudējumus, kuri pārsniedz apdrošinātāja atlīdzinātos, sedz Izpildītājs.

**8. Pušu mantiskā atbildība**

8.1. Izpildītājs, parakstot Līgumu, garantē, ka tam un tā, Līguma izpildē iesaistītajiem speciālistiem ir un visā Līguma izpildes periodā līdz pilnīgai un savlaicīgai Līguma izpildei būs visas nepieciešamās speciālās atļaujas, licences un sertifikāti, kas nepieciešami Līguma izpildei atbilstoši Pasūtītāja un normatīvo aktu prasībām.

8.2. Līgumā noteikto maksājumu samaksas termiņa kavējuma gadījumā Pasūtītājs maksā Izpildītājam līgumsodu 0,1% (nulle, komats, viens procents) no summas, kuras samaksa tiek kavēta, par katru nokavēto dienu, bet ne vairāk kā 10% (desmit procenti) no savlaicīgi neapmaksātās summas.

8.3. Ja Izpildītāja vainas dēļ tiek nokavēts Līguma 3.1.punktā noteiktais Projekta izstrādes pabeigšanas termiņš, Izpildītājs maksā Pasūtītājam līgumsodu 0,1% (nulle, komats, viens procents) no Līguma 2.1.punktā noteiktās līgumcenas par Projekta izstrādi par katru nokavēto dienu, bet ne vairāk kā 10% (desmit procenti) no tās.

8.4. Izpildītājam jāsedz to būvdarbu izmaksas, kas nebūtu radušās, ja Projekta kļūdas būtu savlaicīgi izlabotas. Pārējos gadījumos Izpildītājam jāsedz arī tādu defektu labošanas izmaksas, kas radušās būves garantijas laikā Projekta kļūdu dēļ. Strīda gadījumā Pasūtītājs, Izpildītājs un būvuzņēmējs pieaicina savstarpēji atzītu ekspertu vai ekspertu grupu – defekta cēloņa noteikšanai.

8.5. Izpildītājs pēc Pasūtītāja pieprasījuma maksā līgumsodu 50,00 EUR (piecdesmit *euro*, nulle centi) par katru gadījumu:

8.5.1. ja netiek iesniegti visi dokumenti, vai iesniegti nepilnīgi dokumenti, t.i., neatbilstoši Līguma 3.2.punktā noteiktajam – par katru neiesniegto/prasībām neatbilstošo dokumentu;

8.5.2. kad izstrādātajā Projektā konstatētas kļūdas;

8.5.3. kad Izpildītājs nav savlaicīgi sniedzis informāciju/paskaidrojumu par Projektu un nav atbildējis uz Pasūtītāja un būvdarbu iepirkuma pretendenta uzdotajiem jautājumiem laika posmā pēc Projekta akceptēšanas (atzīmes būvatļaujā par projektēšanas nosacījumu izpildi izdarīšanas dienas) līdz būvdarbu līguma noslēgšanai;

8.5.4. kad Izpildītājs ar autoruzraudzību saistītos darbus veic nepienācīgā kvalitātē.

8.6. Ja iestājas Līguma 6.1.6.punktā norādītie apstākļi, un Izpildītājs neiesniedz Pasūtītājam tehnisko risinājumu 3 (trīs) darba dienu laikā no attiecīga Pasūtītāja pieprasījuma saņemšanas brīža, Izpildītājs maksā Pasūtītājam līgumsodu 0,1% (nulle, komats, viens procents) no Līguma 2.1.punktā noteiktās Projekta izstrādes līgumcenas par katru kavēto dienu bet ne vairāk kā 10% (desmit procenti) no tās.

8.7. Gadījumā, ja Izpildītājs Līgumā noteikto Projekta izstrādes darbu izpildē bez rakstiskas saskaņošanas ar Pasūtītāju, piesaista trešās personas, tas maksā Pasūtītājam līgumsodu 10% (desmit procenti) no 2.1.punktā noteiktās kopējās līgumcenas.

8.8. Ja Pasūtītājam neparedzētu, Projektā neiekļautu būvdarbu dēļ, rodas papildu izdevumi, un minēto papildu būvdarbu iekļaušanas nepieciešamība būvprojektā objekta apsekošanas laikā Izpildītājam kā profesionālam projektētājam nevarēja būt nepamanāma (minēto darbu iekļaušana Projekta izstrādē bija acīmredzama nepieciešamība un, bez to iekļaušanas Projektā, būvdarbu izpilde nav iespējama), neatkarīgi no tā, ka Pasūtītājs šo darbu veikšanu nebija iekļāvis izstrādātajā Projektēšanas uzdevumā, Pasūtītājs ir tiesīgs pieprasīt Izpildītājam segt šo papildu būvdarbu izmaksas.

8.9. Izbeidzot Līgumu pēc vienas puses iniciatīvas, kas nav saistīta ar otras puses līgumsaistību neizpildi vai nepienācīgu izpildi, Līguma izbeigšanas iniciators maksā līgumsodu 10% (desmit procenti) no 2.1.punktā norādītās kopējās līgumcenas.

**9. AUTORTIESĪBU NOTEIKUMI**

9.1. Ja Līguma izpilde ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs Pasūtītājam nodod ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietvaros Pasūtītājs ir tiesīgs saņemt, tajā skaitā Projektu publiskot, publicēt, pilnībā vai daļēji pārveidot u.tml. Izpildītājs nav tiesīgs ar šo objektu turpmāk rīkoties bez Pasūtītāja iepriekšēja rakstiska saskaņojuma,

9.2.Izpildītājs garantē, ka sniegtā Pakalpojuma īstenošanā netiks pieļauti autortiesību pārkāpumi.

**10. Nepārvaramas varas apstākļi**

10.1. Pušu atbildība neiestājas, ja Līguma saistību izpildi aizkavē vai padara to par neiespējamu nepārvaramas varas apstākļi (dabas stihija, plūdi, ražošanas avārijas, valsts varas institūciju lēmumi).

10.2. Pusei, kurai saistību izpildē iestājušies nepārvaramas varas apstākļi, par to rakstveidā jāziņo otrai Pusei, norādot šos apstākļus, to iestāšanās laiku un iespējamo izbeigšanos ne vēlāk kā 3 (triju) kalendāro dienu laikā no to iestāšanās dienas.

10.3. Pēc nepārvaramās varas apstākļu izbeigšanās Puses rakstiski vienojas par Līguma termiņu attiecīgu pagarināšanu vai tā izbeigšanu. Ja nepārvaramas varas apstākļi ilgst vairāk nekā sešus mēnešus, tad pēc jebkuras Puses rakstiska paziņojuma līgums zaudē spēku.

**11. Strīdu izskatīšanas kārtība**

11.1. Visus strīdus, kas radīsies Pušu starpā saistībā ar Līguma izpildi, Puses mēģinās atrisināt sarunu un vienošanās ceļā, sagatavojot un parakstot par to vienošanos. Ja strīdus un domstarpības neizdodas atrisināt sarunu un vienošanās ceļā, tad tie nododami izskatīšanai Latvijas Republikas tiesā saskaņā ar Latvijas Republikas normatīvo aktu prasībām, izņemot Līguma 11.2.punktā noteiktos gadījumus.

11.2. Pušu domstarpības, kas rodas Projekta vai tā atsevišķu daļu kvalitātes un to atbilstības Līguma noteikumiem novērtēšanā izšķir neatkarīgs eksperts, kuru puses izraugās abpusēji vienojoties.

**12. Līguma grozīšana**

12.1. Ja pēc Līguma noslēgšanas datuma spēkā esošajos normatīvajos aktos tiek izdarīti grozījumi, kas pazemina vai paaugstina Izpildītāja veiktās darba izmaksas, un šādi grozījumi nav atspoguļoti līgumcenā, tad, pēc abu pušu savstarpējas vienošanās, tiek grozīta līgumcena.

12.2. Līgumcena var tikt grozīta, ja Puses vienojas mainīt Līguma 1.pielikumu, un tas ietekmē Izpildītāja izdevumus, bet ne vairāk kā 20% (divdesmit procenti) no līgumcenas (būtisku grozījumu gadījumā), un Publisko iepirkumu likuma 61.panta piektās daļas 2.punktā noteiktajā apmērā secīgu grozījumu gadījumā.

12.3. Līgumcena tiek automātiski samazināta par Līguma 2.1.punktā minēto Projekta autoruzraudzības līgumcenu, ja 2 (divu) gadu laikā no atzīmes būvatļaujā par projektēšanas nosacījumu izpildi izdarīšanas dienas, Pasūtītājs nenoslēdz būvdarbu līgumu, un netiek uzsāki būvdarbi saskaņā ar izstrādāto Projektu.

12.4. Līguma grozījumi izdarāmi rakstveidā, sastādot par to vienošanos. Un tie ir spēkā tikai pēc rakstveida vienošanās abpusējas parakstīšanas.

12.5. Izpildītājs ir tiesīgs saņemt Līgumā noteikto darba izpildes laika pagarinājumu, ja:

12.5.1. Pasūtītājs kavē vai aptur darba veikšanu, no Izpildītāja neatkarīgu iemeslu dēļ, vai novilcina Līguma noteikto pienākumu izpildi;

12.5.2. Darba veikšanu kavē būtiski Līguma 1.pielikuma grozījumi, kas nav Izpildītāja iniciēti;

12.5.3. iestājušies citi objektīvi apstākļi, kas nav saistīti ar Izpildītāja rīcību.

12.6. Lemjot par Līguma grozījumu veikšanu, jāievēro Publisko iepirkumu likuma 61.panta noteikumi.

**13. Līguma izbeigšana**

13.1. Ja kāda no Pusēm ir pārkāpusi jebkuru no Līguma noteikumiem, otra Puse par to vainīgajai Pusei ir nosūta rakstisku brīdinājumu, norādot termiņu (kurš nedrīkst būt īsāks par 10 (desmit) dienām, skaitot no dienas, kad atbilstoši Paziņošanas likumā noteiktajam puse to ir saņēmusi) Līgumā noteikto saistību izpildei, t.i. konstatēto pārkāpumu novēršanai. Ja brīdinājumā norādītajā termiņā Līguma pārkāpumi netiek novērsti, tad Puse, kuras intereses ir aizskartas, var vienpusēji izbeigt Līgumu, nosūtot par to otrai Pusei rakstisku paziņojumu.

13.2. Izpildītājam ir tiesības vienpusēji izbeigt Līgumu 13.1.punktā noteiktajā kārtībā, ja Pasūtītājs neveic maksājumus un līgumsods sasniedz 10% (desmit procenti) no Līguma 2.1.punktā norādītās kopējās līgumcenas.

13.3. Pasūtītājam ir tiesības vienpusēji izbeigt Līgumu 13.1.punktā noteiktajā kārtībā, ja:

13.3.1. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēts, ka līdz Līguma izpildes beigu termiņam Izpildītājs būs likvidēts;

13.3.2. Projekta izstrādes termiņa kavējums pārsniedz 30 (trīsdesmit) dienas vai, ja Pasūtītāja noteiktajā termiņā Izpildītājs nav novērsis Projektā konstatētās kļūdas un trūkumus;

13.3.3. Izpildītāja līgumsods sasniedzis 10% (desmit procenti) no Līguma 2.1.punktā norādītās kopējās līgumcenas;

13.3.4. Izpildītājs līgumā noteiktajos termiņos neiesniedz Līguma 7. nodaļā minēto apdrošināšanas līgumu;

13.3.5. ārvalstu finanšu instrumenta vadībā iesaistīta iestāde ir noteikusi ārvalstu finanšu instrumenta finansēta projekta izmaksu korekciju 25% vai lielākā apmērā no kopējās līgumcenas, un minētā korekcija izriet no izpildītāja pieļauta līguma pārkāpuma;

13.3.6. Izpildītājs ir patvaļīgi pārtraucis Līguma izpildi, tai sk., nav sasniedzams juridiskajā adresē;

13.6.7. Izpildītājs pārkāpj kādu no Līguma noteikumiem, un šāds pārkāpums, pēc Pasūtītāja viedokļa, var būtiski ietekmēt Izpildītāja spējas pildīt savas saistības saskaņā ar šo Līgumu.

13.6.8. Būvdarbu veicējam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas, kā dēļ līgumu nav iespējams izpildīt.

13.4. Ja Līgums tiek izbeigts, Izpildītājs nekavējoties pārtrauc Projekta izstrādes vai autoruzraudzības darbus, par ko tiek sastādīts Darbu nodošanas-pieņemšanas akts un saņem samaksu par visiem līdz Līguma pārtraukšanas brīdim kvalitatīvi paveiktajiem darbiem.

13.5. Gadījumā, ja Līgums tiek izbeigts kādas Puses vainas dēļ, kas izpaudusies kā Līguma saistību nepildīšana vai nepienācīga pildīšana vai zaudējumu nodarīšana otrai Pusei, tad Pusei, kura ir vainojam Līguma izbeigšanā, ir jāatlīdzina otrai Pusei tiešie zaudējumi, kas tai rodas saistībā ar Līguma izbeigšanu.

**14. Personāls un apakšuzņēmēji**

14.1. Apakšuzņēmējus Izpildītājs ir norādījis Iepirkumā iesniegtajā piedāvājumā. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.

14.2. Speciālistu sarakstā (saskaņā ar iesniegto piedāvājumu Iepirkumā) norādīto speciālistu nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.

14.3. Izpildītājs nodrošina, ka Pakalpojuma izpildē piedalīsies tā iepirkuma piedāvājumā norādītie:

14.3.1. apakšuzņēmēji: *<<apakšuzņēmēja nosaukums, reģ. Nr.>>*

14.3.2. arhitekts – būvprojekta izstrādes vadītājs: *<<vārds, uzvārds>>, sertif.nr.\_\_\_\_;*

14.4. Izpildītājs nav tiesīgs bez saskaņošanas ar Pasūtītāju veikt Iepirkumā norādīto speciālistu un apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu, prasīt nomaināmo speciālistu un/vai apakšuzņēmēja viedokli par nomaiņas iemesliem.

14.5. Pasūtītājs nepiekrīt speciālistu sarakstā norādītā personāla nomaiņai, ja piedāvātais personāls neatbilst Iepirkuma procedūras dokumentos piesaistītajiem speciālistiem izvirzītajām prasībām vai tiem nav vismaz tādas pašas kvalifikācijas un pieredzes kā personālam, kas tika vērtēts.

14.6. Pasūtītājs nepiekrīt apakšuzņēmēju sarakstā norādīto apakšuzņēmēju nomaiņai, ja pastāv kāds no šādiem nosacījumiem:

14.6.1. piedāvātais apakšuzņēmējs neatbilst Iepirkuma procedūras dokumentos apakšuzņēmējiem izvirzītajām prasībām;

14.6.2. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Izpildītājs atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

14.6.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 % procenti no kopējās Līguma vērtības (Apakšuzņēmēja veicamo darbu vai sniedzamo pakalpojumu vērtība tiek noteikta Publisko iepirkumu likuma 63.panta trešajā daļā noteiktajā kārtībā), atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;

14.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma procedūras dokumentos noteiktajiem piedāvājuma izvērtēšanas kritērijiem.

14.8. Pasūtītājs pieņem lēmumu atļaut vai atteikt speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņai vai jaunu apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.

**15. Pārējie noteikumi**

15.1. Puses ievērot konfidencialitāti attiecībā uz Pasūtītāja, Izpildītāja un būvuzņēmēja iesniegto informāciju un dokumentāciju. Izpildītājs šo informāciju un dokumentāciju ir tiesīgs izmantot tikai Līgumā noteikto darbu veikšanai. Izpildītājs apņemas šo informāciju un dokumentāciju neizpaust trešajām personām, kuras nav saistītas ar Projekta izstrādi un objekta autoruzraudzību.

15.2. Visi grozījumi, papildinājumi pie Līguma, kā arī citas Pušu vienošanās, kas saistītas ar Līguma izpildi un darbību, noformējamas rakstveidā un stājas spēkā pēc tam, kad tās parakstījušas abas Puses. Visi Līguma papildinājumi, grozījumi un vienošanās ir Līguma neatņemamas sastāvdaļas.

15.3. Pušu pilnvarotās personas Līguma izpildes laikā ir:

15.3.1. No Pasūtītāja puses – Gulbenes novada pašvaldības Attīstības un projektu nodaļas vadītājs Jānis Barinskis*,* tālr.: 26467459, e-pasts: [janis.barinskis@gulbene.lv](mailto:janis.barinskis@gulbene.lv);

15.3.2. No Izpildītāja puses – \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_, tālr.: \_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_.

15.4. Korespondence, kas saistīta ar Līguma izpildi, ir iesniedzama rakstiski latviešu valodā Līgumā norādītajās adresēs, un uzskatāma par saņemtu:

15.4.1. ja izsūtīta ar ierakstītu pasta sūtījumu, tad paziņojumā par pasta sūtījuma izsniegšanu vai septītajā dienā pēc nodošanas pastā (pasta zīmogs);

15.4.2. ja izsūtīta kā vienkāršs pasta sūtījums, uzskatāms par paziņotu astotajā dienā no dienas, kad tas reģistrēts kā nosūtāmais dokuments;

15.4.3. ja nodota personīgi pret parakstu – dienā, kad tie nogādāti saņēmējam;

15.4.4. ar faksa aparāta starpniecību ar atbilstoša saņemšanas fakta apstiprinājuma;

15.4.5. ja nosūtīta pa elektronisko pastu, ar atbilstošas saņemšanas atskaites saņemšanas brīdi.

15.5. Līgums sastādīts 4 (četros) identiskos eksemplāros, no kuriem trīs glabājas pie Pasūtītāja, bet viens – pie Izpildītāja. Visiem līguma eksemplāriem ir vienāds juridiskais spēks. Līgumam ir pievienots 2 (divi) pielikumi:

15.5.1. 1.pielikums – Projektēšanas uzdevums uz 4 (četrām) lapām;

15.5.2. 2.pielikums – Projektēšanas darbu grafiks uz (\_\_\_\_\_\_) lapām.

**16. Pušu paraksti un rekvizīti**

|  |  |
| --- | --- |
| **PASŪTĪTĀJS:** | **IZPILDĪTĀJS:** |
| **Gulbenes novada pašvaldība** |  |
| Reģ. Nr. 90009116327 |  |
| Adrese: Ābeļu iela 2, Gulbene,  Gulbenes novads, LV-4401 |  |
|  |  |
|  |  |
| Valsts kase  Kods: TRELLV22  LV24TREL980258103800B |  |
| izpilddirektore  \_\_\_\_\_\_\_\_\_\_\_\_\_\_\_\_ G.Švika  2018.gada \_\_\_.\_\_\_\_\_\_\_\_\_\_\_ | *<<amats>>*  \_\_\_\_\_\_\_\_\_\_\_\_\_\_\_\_\_ \_\_\_\_\_\_  2018.gada \_\_\_.\_\_\_\_\_\_\_\_\_\_\_ |